26. ΑΠΟΦΑΣΗ ΥΠΟΥΡΓΩΝ ΑΝΑΠΤΥΞΗΣ ΚΑΙ ΓΕΩΡΓΙΑΣ Αριθ. 24 της 28 Μαρτ.-11 Απρ. 1996 (ΦΕΚ Β΄ 245) Αξιοποίηση ψυκτικών θαλάμων συγκροτήματος ψυγείου οπωροκηπευτικών Κεντρικής Αγοράς Αθηνών. Έχοντας υπόψη: 1)Τις διατάξεις του Νόμ. 1558/85 «Κυβέρνηση και Κυβερνητικά Όργανα» (ΦΕΚ 134/Α/85) όπως συμπληρώθηκε με το άρθρ.27 του Νόμ. 2081/92. 2)Την αριθ. 289/14.2.96 απόφαση του Πρωθυπουργού και της Υπουργού Ανάπτυξης «περί ανάθεσης αρμοδιοτήτων στους Υφυπουργούς Ανάπτυξης Φοίβο Ιωαννίδη και Μιχάλη Χρυσοχοΐδη». 3)Τις διατάξεις του άρθρ.7 παρ.4 Β.Δ/τος 143/63 «Περί Οργανώσεως και Λειτουργίας της Κεντρικής Λαχαναγοράς Αθηνών» (ΦΕΚ 33/Α/63). 4)Την αριθ. 2743/7.3.95 απόφαση Υπουργών Γεωργίας και Εμπορίου (ΦΕΚ 179/Β/15.3.95) όπως η παρ. 1β αυτής τροποποιήθηκε με το άρθρ.13 της αριθ. Α2-2330/26.6.95 ίδιας απόφασης (ΦΕΚ 600/ Β/7.7.95). Σελ. 88,716 Τεύχος 1275-Σελ. 82 5)Την αριθ. 25/23.11.95 απόφαση του Διοικητικού Συμβουλίου Κεντρικής Αγοράς Αθηνών για την αξιοποίηση των ψυκτικών θαλάμων του συγκροτήματος των ψυγείων οπωροκηπευτικών της Κεντρικής Αγοράς Αθηνών και τον τρόπο εκμίσθωσης των ψυκτικών θαλάμων. 6)Το ότι από τις διατάξεις αυτής της απόφασης δεν προκαλείται δαπάνη σε βάρος του προϋπολογισμού του Νομικού Προσώπου του Οργανισμού Κεντρικής Αγοράς Αθηνών (ΟΚΑΑ), αποφασίζουμε: 1)Εγκρίνουμε την αριθ. 25/23.11.95 απόφαση του Διοικητικού Συμβουλίου του Οργανισμού Κεντρικής Αγοράς Αθηνών. α.Καταργείται η περαιτέρω λειτουργία του Κεντρικού Μηχανοστασίου παραγωγής ψύξης του συγκροτήματος των ψυγείων οπωρ/κών της Κεντρικής Αγοράς Αθηνών. Η εκμίσθωση των ψυκτικών θαλάμων θα γίνεται σε συνεταιριστικές εμπορικές γεωργικές και κτηνοτροφικές επιχειρήσεις, για τη συντήρηση γεωργικών και κτηνοτροφικών προϊόντων. Κάθε ένας ψυκτικός θάλαμος εκμισθώνεται κατά σειρά προτεραιότητας σε μισθώτριες επιχειρήσεις της Κεντρικής Αγοράς Αθηνών που πραγματοποίησαν το μεγαλύτερο ετήσιο κύκλο εργασιών (τζίρο) την εκάστοτε τελευταία διετία, και σε περίπτωση μη εκδήλωσης ενδιαφέροντος, σε επιχειρήσεις που λειτουργούν εκτός της Κεντρικής Αγοράς Αθηνών. β.Ο καθορισμός του μισθώματος, το οποίο θα είναι ανάλογο των τετραγωνικών μέτρων, που θα καταλαμβάνει ο κάθε χώρος, θα γίνεται με απόφαση του Δ.Σ. του Οργανισμού. γ.Η δαπάνη για εγκατάσταση αυτοδύναμων κατά θάλαμο ψυκτικών μηχανημάτων, θα βαρύνει τους μισθωτές. δ.Η αριθ. 2473/7.3.95 απόφασή μας (ΦΕΚ 179/Α/ 15.3.95) και το άρθρ.13 της αριθ. Α2-2330/26.9.93 απόφασης Υπουργών Γεωργίας και Εμπορίου (ΦΕΚ 600/Β/7.7.95) καταργούνται. 5.Β.ζ.26 Κεντρική Αγορά Αθηνών 